title: Decizia Consiliului din 4 octombrie 1999 privind încheierea Acordului de cooperare dintre Comunitatea Europeană și Regatul Cambodgia

text:
Anunţ juridic important

|

31999D0677

Jurnalul Oficial L 269 , 19/10/1999 p. 0017 - 0017 ediţie specială în limba cehă capitol 11 volum 32 p. 145  - 145 ediţie specială în limba estonă capitol 11 volum 32 p. 145  - 145 ediţie specială în limba maghiară capitol 11 volum 32 p. 145  - 145 ediţie specială în limba lituaniană capitol 11 volum 32 p. 145  - 145 LV.ES capitol 11 volum 32 p. 145  - 145 MT.ES capitol 11 volum 32 p. 145  - 145 PL.ES capitol 11 volum 32 p. 145  - 145 SK.ES capitol 11 volum 32 p. 145  - 145 ediţie specială în limba slovenă capitol 11 volum 32 p. 145  - 145

		19991004Decizia Consiliuluidin 4 octombrie 1999privind încheierea Acordului de cooperare dintre Comunitatea Europeană și Regatul Cambodgia(99/677/CE)CONSILIUL UNIUNII EUROPENE,având în vedere Tratatul de instituire a Comunității Europene, în special articolele 133 și 181, coroborate cu articolul 300 alineatul (2) prima teză și articolul 300 alineatul (3) primul paragraf,având în vedere propunerea Comisiei,având în vedere avizul Parlamentului European [1],(1) întrucât, la articolul 177 din tratat, politicile Comunității din sfera cooperării pentru dezvoltare ar trebui să încurajeze dezvoltarea economică și socială durabilă a țărilor în curs de dezvoltare, integrarea treptată și ușoară a acestora în economia mondială și atenuarea sărăciei în aceste țări;(2) întrucât Comunitatea ar trebui să aprobe Acordul de cooperare dintre Comunitatea Europeană și Regatul Cambodgia, urmărind obiectivele sale din sfera relațiilor externe,DECIDE:Articolul 1Acordul de cooperare dintre Comunitatea Europeană și Regatul Cambodgia se aprobă în numele Comunității.Textul prezentului acord se atașează la prezenta decizie.Articolul 2Președintele Consiliului procedează la notificarea prevăzută la articolul 21 din acord [2].Articolul 3Comisia, asistată de reprezentanții statelor membre, reprezintă Comunitatea în cadrul comisiei mixte prevăzute la articolul 14 din acord.Articolul 4Prezenta decizie se publică în Jurnalul Oficial al Comunităților Europene.Adoptată la Luxemburg, 4 octombrie 1999.Pentru ConsiliuPreședinteleK. Häkämies[1] JO C 219, 30.7.1999, p. 189.[2] Data intrării în vigoare a acordului va fi publicată în Jurnalul Oficial al Comunităților Europene de către Secretariatul General al Consiliului.--------------------------------------------------


title: Decizia (UE) 2017/103 a Băncii Centrale Europene din 11 ianuarie 2017 de modificare a Deciziei (UE) 2016/948 privind punerea în aplicare a programului de achiziționare de obligațiuni emise de sectorul corporativ (BCE/2017/4)

text:
               20.1.2017

               RO

               Jurnalul Oficial al Uniunii Europene

               L 16/57

         DECIZIA (UE) 2017/103 A BĂNCII CENTRALE EUROPENE
   din 11 ianuarie 2017
   de modificare a Deciziei (UE) 2016/948 privind punerea în aplicare a programului de achiziționare de obligațiuni emise de sectorul corporativ (BCE/2017/4)
   CONSILIUL GUVERNATORILOR BĂNCII CENTRALE EUROPENE,
   având în vedere Tratatul privind funcționarea Uniunii Europene, în special articolul 127 alineatul (2) prima liniuță,
   având în vedere Statutul Sistemului European al Băncilor Centrale și al Băncii Centrale Europene, în special articolul 12.1 al doilea paragraf, coroborat cu articolul 3.1 prima liniuță, și articolul 18.1,
   întrucât:

               (1)

               Decizia (UE) 2016/948 a Băncii Centrale Europene (BCE/2016/16) (1) a instituit un program de achiziționare de obligațiuni emise de sectorul corporativ (corporate sector purchase programme – CSPP). CSPP face parte, împreună cu al treilea program de achiziționare de obligațiuni garantate (third covered bond purchase programme), cu programul de achiziționare de titluri garantate cu active (asset-backed securities purchase programme) și cu programul de achiziționare de active de către sectorul public de pe piețele secundare (secondary markets public sector asset purchase programme), din programul extins de achiziționare de active (asset purchase programme – APP). APP este menit să contribuie la transmiterea politicii monetare, să faciliteze furnizarea de credite către economia zonei euro, să relaxeze condițiile de creditare ale gospodăriilor și ale firmelor și să contribuie la revenirea ratelor inflației la niveluri mai mici, dar apropiate, de 2 % pe termen mediu, în conformitate cu obiectivul principal al Băncii Centrale Europene (BCE) de menținere a stabilității prețurilor.

               (2)

               Achiziționarea de active în cadrul APP este o măsură proporțională de atenuare a riscurilor la adresa perspectivei evoluției prețurilor, deoarece va relaxa în continuare condițiile monetare și financiare, inclusiv cele relevante pentru condițiile de creditare ale societăților nefinanciare și ale gospodăriilor din zona euro, sprijinind astfel consumul agregat și cheltuielile de investiții din zona euro și contribuind în final la o revenire pe termen mediu a ratelor inflației la niveluri mai mici, dar apropiate, de 2 %. APP respectă pe deplin obligațiile băncilor centrale din Eurosistem prevăzute de tratate, inclusiv interdicția de finanțare monetară, și nu afectează funcționarea Eurosistemului, în conformitate cu principiul unei economii de piață deschise în care concurența este liberă.

               (3)

               La 8 decembrie 2016, Consiliul guvernatorilor a decis, în conformitate cu mandatul său de a asigura stabilitatea prețurilor, că anumiți parametri ai APP ar trebui ajustați pentru a atinge obiectivele APP. Ajustările sunt în conformitate cu mandatul Consiliului guvernatorilor privind politica monetară, respectă pe deplin obligațiile băncilor centrale din Eurosistem prevăzute de tratate și reflectă în mod corespunzător preocupările privind gestionarea riscurilor.

               (4)

               Mai exact, termenul pentru efectuarea de achiziții în cadrul APP ar trebui extins până la sfârșitul lunii decembrie 2017 sau ulterior, dacă este necesar, și, în orice caz, până când Consiliul guvernatorilor constată o ajustare durabilă a traseului inflației care să corespundă obiectivului acestuia de a atinge pe termen mediu rate ale inflației mai mici, dar apropiate, de 2 %.

               (5)

               Lichiditatea furnizată pieței prin achizițiile lunare combinate efectuate în cadrul APP ar trebui să continue să se ridice la 80 de miliarde EUR până la sfârșitul lunii martie 2017. Din aprilie 2017, achizițiile lunare combinate efectuate în cadrul APP ar trebui să se desfășoare într-un ritm de 60 de miliarde EUR până la sfârșitul lunii decembrie 2017 sau ulterior, dacă este necesar, și, în orice caz, până când Consiliul guvernatorilor constată o ajustare durabilă a traseului inflației care să corespundă obiectivului acestuia privind inflația. În cazul în care, între timp, perspectiva devine mai puțin favorabilă sau în cazul în care condițiile financiare nu mai corespund înregistrării unui progres către o ajustare durabilă a traseului inflației, Consiliul guvernatorilor intenționează să extindă programul în ceea ce privește dimensiunea și/sau durata.

               (6)

               Pentru a asigura efectuarea în continuare și în bune condiții a achizițiilor în cadrul APP până la termenul stabilit, ar trebui permise achizițiile de valori mobiliare în cadrul APP cu un randament la scadență sub rata dobânzii pentru facilitatea de depozit a BCE, în măsura în care este necesar.

               (7)

               Prin urmare, Decizia (UE) 2016/948 (BCE/2016/16) ar trebui modificată în mod corespunzător,

         ADOPTĂ PREZENTA DECIZIE:
   Articolul 1
   Modificare
   La articolul 2 din Decizia (UE) 2016/948 (BCE/2016/16), punctul 5 se înlocuiește cu următorul text:

      „5.   Sunt permise achizițiile de obligațiuni corporative nominale cu un randament la scadență negativ [sau un randament minim (yield to worst)] egal sau peste rata dobânzii pentru facilitatea de depozit. Sunt permise, în măsura în care este necesar, achizițiile de obligațiuni corporative nominale cu un randament la scadență negativ [sau un randament minim (yield to worst)] sub rata dobânzii pentru facilitatea de depozit.”

   Articolul 2
   Intrarea în vigoare
   Prezenta decizie intră în vigoare la 13 ianuarie 2017.

      Adoptată la Frankfurt pe Main, 11 ianuarie 2017.

            Pentru Consiliul guvernatorilor BCE

            Președintele BCE

         Mario DRAGHI

      (1)  Decizia (UE) 2016/948 a Băncii Centrale Europene din 1 iunie 2016 privind punerea în aplicare a programului de achiziționare de obligațiuni emise de sectorul corporativ (BCE/2016/16) (JO L 157, 15.6.2016, p. 28).


title: Decizia (UE) 2015/1860 a Consiliului din 13 octombrie 2015 de stabilire a poziției care urmează a fi adoptată în numele Uniunii Europene în cadrul comitetului mixt instituit în temeiul Acordului dintre Uniunea Europeană și Republica Armenia privind facilitarea eliberării vizelor în ceea ce privește adoptarea regulamentului său de procedură

text:
               17.10.2015

               RO

               Jurnalul Oficial al Uniunii Europene

               L 273/9

         DECIZIA (UE) 2015/1860 A CONSILIULUI
   din 13 octombrie 2015
   de stabilire a poziției care urmează a fi adoptată în numele Uniunii Europene în cadrul comitetului mixt instituit în temeiul Acordului dintre Uniunea Europeană și Republica Armenia privind facilitarea eliberării vizelor în ceea ce privește adoptarea regulamentului său de procedură
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 77 alineatul (2) litera (a), coroborat cu articolul 218 alineatul (9),
   având în vedere Decizia 2013/628/UE a Consiliului din 22 octombrie 2013 privind încheierea Acordului dintre Uniunea Europeană și Republica Armenia privind facilitarea eliberării vizelor (1),
   având în vedere propunerea Comisiei Europene,
   întrucât:

               (1)

               Acordul dintre Uniunea Europeană și Republica Armenia privind facilitarea eliberării vizelor (2) (denumit în continuare „acordul”) a intrat în vigoare la 1 ianuarie 2014.

               (2)

               Articolul 12 din acord prevede instituirea de către părți a unui Comitet mixt (denumit în continuare „comitetul”).

               (3)

               Articolul 12 alineatul (4) din acord prevede că revine comitetului să stabilească propriul regulament de procedură.

               (4)

               Este adecvat, prin urmare, să se stabilească poziția care urmează a fi adoptată în numele Uniunii în cadrul comitetului în ceea ce privește adoptarea regulamentului său de procedură,

         ADOPTĂ PREZENTA DECIZIE:
   Articolul 1
   (1)   Poziția care urmează a fi adoptată în numele Uniunii Europene în cadrul comitetului mixt instituit în temeiul Acordului dintre Uniunea Europeană și Republica Armenia privind facilitarea eliberării vizelor, în ceea ce privește adoptarea regulamentului său de procedură, are la bază proiectul de decizie a comitetului mixt atașat la prezenta decizie.
   (2)   Reprezentanții Uniunii în cadrul comitetului mixt pot conveni corecturi minore de natură tehnică la proiectul de decizie fără ca acest lucru să necesite o nouă decizie a Consiliului.
   Articolul 2
   Prezenta decizie intră în vigoare la data adoptării.

      Adoptată la Luxemburg, 13 octombrie 2015.

            Pentru Consiliu

            Președintele

         J. ASSELBORN

      (1)  JO L 289, 31.10.2013, p. 1.

      (2)  JO L 289, 31.10.2013, p. 2.

      PROIECT
      DECIZIA NR. …/2015 A COMITETULUI MIXT INSTITUIT PRIN ACORDUL DINTRE UNIUNEA EUROPEANĂ ȘI REPUBLICA ARMENIA PRIVIND FACILITAREA ELIBERĂRII VIZELOR
      din …
      în ceea ce privește adoptarea regulamentului său de procedură
      COMITETUL MIXT,
      având în vedere Acordul dintre Uniunea Europeană și Republica Armenia privind facilitarea eliberării vizelor („acordul”), în special articolul 12 alineatul (4),
      întrucât acordul a intrat în vigoare la 1 ianuarie 2014,
      ADOPTĂ PREZENTA DECIZIE:
      Articolul 1
      Președinția
      Comitetul mixt („comitetul”) este prezidat în comun de un reprezentant al Uniunii Europene și de un reprezentant al Republicii Armenia.
      Articolul 2
      Atribuțiile comitetului
      (1)   În conformitate cu articolul 12 alineatul (2) din acord, comitetului îi revin, în special, următoarele atribuții:

                  (a)

                  monitorizarea punerii în aplicare a acordului;

                  (b)

                  propunerea de modificări sau de completări la acord;

                  (c)

                  soluționarea litigiilor care decurg din interpretarea sau aplicarea dispozițiilor acordului.

            (2)   Comitetul poate conveni asupra unor recomandări care să conțină orientări sau „cele mai bune practici” pentru a sprijini punerea în aplicare a acordului.
      Articolul 3
      Reuniuni
      (1)   Comitetul se reunește ori de câte ori este necesar, la cererea oricăreia dintre părți, dar, cel puțin o dată pe an.
      (2)   Părțile găzduiesc reuniunile pe rând, cu excepția cazului în care se convine altfel.
      (3)   Reuniunile comitetului sunt convocate de către copreședinți.
      (4)   Copreședinții stabilesc data la care are loc reuniunea și își transmit documentele necesare în timp util pentru a asigura pregătirea adecvată a reuniunii, dacă este posibil cu 14 zile înainte de aceasta.
      (5)   Partea care găzduiește o reuniune se ocupă de aspectele logistice aferente acesteia.
      Articolul 4
      Delegații
      (1)   Fiecare parte comunică celeilalte componența prevăzută a delegației sale cu cel puțin șapte zile înainte de fiecare reuniune.
      (2)   Uniunea Europeană este reprezentată de Comisie, asistată de experți din statele membre.
      Articolul 5
      Ordinea de zi a reuniunilor
      (1)   Copreședinții întocmesc o ordine de zi provizorie a fiecărei reuniuni cu cel puțin 14 zile înainte de aceasta. Ordinea de zi provizorie conține punctele cu privire la care unul dintre copreședinți a primit o cerere de includere pe ordinea de zi cu cel puțin 14 zile înainte de reuniune.
      (2)   Oricare dintre părți poate adăuga alte puncte pe ordinea de zi provizorie în orice moment înainte de reuniune dacă cealaltă parte este de acord. Solicitările de adăugare a altor puncte pe ordinea de zi provizorie se transmit în scris și sunt luate în considerare în măsura în care acest lucru este posibil.
      (3)   Ordinea de zi finală este adoptată de către copreședinți la începutul fiecărei reuniuni. Un punct care nu figurează pe ordinea de zi provizorie poate fi înscris pe ordinea de zi în cazul în care părțile sunt de acord și este luat în considerare în măsura în care acest lucru este posibil.
      Articolul 6
      Procesele-verbale ale reuniunilor
      (1)   Copreședintele părții care găzduiește reuniunea pregătește în cel mai scurt timp posibil un proiect de proces-verbal.
      (2)   În procesul-verbal se precizează, de regulă, pentru fiecare punct de pe ordinea de zi:

                  (a)

                  documentele prezentate comitetului;

                  (b)

                  declarațiile a căror includere a fost solicitată de către una dintre părți; și

                  (c)

                  deciziile luate, recomandările făcute și concluziile adoptate cu privire la un anumit punct.

            (3)   Procesul-verbal include, de asemenea, lista participanților din cadrul delegației fiecărei părți, indicând ministerul, agenția sau instituția pe care o reprezintă.
      (4)   Procesul-verbal este aprobat de comitet în cadrul următoarei reuniuni.
      Articolul 7
      Deciziile și recomandările comitetului
      (1)   Comitetul ia decizii prin acordul ambelor părți.
      (2)   Deciziile comitetului sunt intitulate „decizii”, titlu care este urmat de un număr de ordine și o descriere a obiectului acestora. Se indică, de asemenea, data de la care decizia produce efecte. Deciziile sunt semnate de către reprezentanții comitetului autorizați să acționeze în numele părților. Deciziile se redactează în dublu exemplar, textele fiind deopotrivă autentice.
      (3)   Alineatele (1) și (2) se aplică mutatis mutandis recomandărilor comitetului.
      Articolul 8
      Cheltuieli
      (1)   Fiecare parte este responsabilă de cheltuielile pe care le presupune participarea sa la reuniunile, inclusiv de cheltuielile cu personalul, cheltuielile de călătorie și diurnele, precum și de cheltuielile poștale sau de cele aferente telecomunicațiilor.
      (2)   Alte cheltuieli aferente organizării reuniunilor sunt, în general, suportate de partea care găzduiește reuniunea.
      Articolul 9
      Proceduri administrative
      (1)   Cu excepția cazului în care comitetul decide altfel, reuniunile comitetului nu sunt deschise publicului.
      (2)   Procesele-verbale și alte documente ale comitetului sunt tratate în mod confidențial.
      (3)   La reuniuni pot fi invitați alți participanți decât funcționari ai părților și ai statelor membre, cu acordul ambilor copreședinți, iar aceștia fac obiectul acelorași cerințe privind confidențialitatea.
      (4)   Părțile pot organiza ședințe publice de informare sau pot comunica în alt fel publicului interesat rezultatele reuniunilor comitetului.
      Articolul 10
      Intrarea în vigoare
      Prezenta decizie intră în vigoare la data adoptării.

               Pentru Uniunea Europeană

               Pentru Republica Armenia

      DECLARAȚIE COMUNĂ ANEXATĂ LA REGULAMENTUL DE PROCEDURĂ
      Pentru a asigura punerea în aplicare continuă, armonizată și corectă a acordului, Republica Armenia, statele membre și Comisia Europeană stabilesc contacte informale între reuniunile formale ale Comitetului mixt, în vederea soluționării aspectelor urgente. Acestea vor prezenta ulterior, la următoarea reuniune a Comitetului mixt, rapoarte cu privire la respectivele aspecte și la contactele informale care au avut loc.


title: 2012/559/UE: Decizia Parlamentului European din 10 mai 2012 privind descărcarea de gestiune pentru execuția bugetului general al Uniunii Europene aferent exercițiului financiar 2010, Secțiunea IX – Autoritatea Europeană pentru Protecția Datelor

text:
               17.10.2012

               RO

               Jurnalul Oficial al Uniunii Europene

               L 286/120

         DECIZIA PARLAMENTULUI EUROPEAN
   din 10 mai 2012
   privind descărcarea de gestiune pentru execuția bugetului general al Uniunii Europene aferent exercițiului financiar 2010, Secțiunea IX – Autoritatea Europeană pentru Protecția Datelor
   (2012/559/UE)
   PARLAMENTUL EUROPEAN,

               —

               având în vedere bugetul general al Uniunii Europene aferent exercițiului financiar 2010 (1),

               —

               având în vedere conturile anuale ale Uniunii Europene pentru exercițiul financiar 2010 [COM(2011) 473 – C7-0264/2011] (2),

               —

               având în vedere Raportul anual al Autorității Europene pentru Protecția Datelor către autoritatea care acordă descărcarea de gestiune privind auditurile interne desfășurate în 2010,

               —

               având în vedere Raportul anual al Curții de Conturi referitor la execuția bugetului privind exercițiul financiar 2010, însoțit de răspunsurile instituțiilor (3),

               —

               având în vedere Declarația de asigurare (4) privind fiabilitatea conturilor și legalitatea și regularitatea operațiunilor subiacente, întocmită de Curtea de Conturi pentru exercițiul financiar 2010 în temeiul articolului 287 din Tratatul privind funcționarea Uniunii Europene,

               —

               având în vedere articolul 314 alineatul (10) și articolele 317, 318 și 319 din Tratatul privind funcționarea Uniunii Europene,

               —

               având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (5), în special articolele 50, 86, 145, 146 și 147,

               —

               având în vedere articolul 77 și anexa VI la Regulamentul său de procedură,

               —

               având în vedere raportul Comisiei pentru control bugetar și avizul Comisiei pentru libertăți civile, justiție și afaceri interne (A7-0093/2012),

               1.

               acordă Autorității Europene pentru Protecția Datelor descărcarea de gestiune pentru execuția bugetului acesteia aferent exercițiului financiar 2010;

               2.

               își prezintă observațiile în cadrul rezoluției de mai jos;

               3.

               încredințează Președintelui sarcina de a transmite prezenta decizie împreună cu rezoluția Parlamentului, ca parte integrantă a acesteia, Consiliului, Comisiei, Curții de Justiție a Uniunii Europene, Curții de Conturi, Ombudsmanului European și Autorității Europene pentru Protecția Datelor și de a asigura publicarea acestora în Jurnalul Oficial al Uniunii Europene (seria L).

            Președintele

         Martin SCHULZ

            Secretarul general

         Klaus WELLE

      (1)  JO L 64, 12.3.2010.

      (2)  JO C 332, 14.11.2011, p. 1.

      (3)  JO C 326, 10.11.2011, p. 1.

      (4)  JO C 332, 14.11.2011, p. 134.

      (5)  JO L 248, 16.9.2002, p. 1.
    ---documentbreak---

               17.10.2012

               RO

               Jurnalul Oficial al Uniunii Europene

               L 286/121

         REZOLUȚIA PARLAMENTULUI EUROPEAN
   din 10 mai 2012
   conținând observațiile care fac parte integrantă din decizia privind descărcarea de gestiune pentru execuția bugetului general al Uniunii Europene aferent exercițiului financiar 2010, Secțiunea IX – Autoritatea Europeană pentru Protecția Datelor
   PARLAMENTUL EUROPEAN,

               —

               având în vedere bugetul general al Uniunii Europene aferent exercițiului financiar 2010 (1),

               —

               având în vedere conturile anuale ale Uniunii Europene pentru exercițiul financiar 2010 [COM(2011) 473 – C7-0264/2011] (2),

               —

               având în vedere Raportul anual al Autorității Europene pentru Protecția Datelor (AEPD) către autoritatea care acordă descărcarea de gestiune privind auditurile interne desfășurate în 2010,

               —

               având în vedere Raportul anual al Curții de Conturi referitor la execuția bugetului privind exercițiul financiar 2010, însoțit de răspunsurile instituțiilor (3),

               —

               având în vedere Declarația de asigurare (4) privind fiabilitatea conturilor și legalitatea și regularitatea operațiunilor subiacente, întocmită de Curtea de Conturi pentru exercițiul financiar 2010, în temeiul articolului 287 din Tratatul privind funcționarea Uniunii Europene,

               —

               având în vedere articolul 314 alineatul (10) și articolele 317, 318 și 319 din Tratatul privind funcționarea Uniunii Europene,

               —

               având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (5), în special articolele 50, 86, 145, 146 și 147,

               —

               având în vedere articolul 77 și anexa VI la Regulamentul său de procedură,

               —

               având în vedere raportul Comisiei pentru control bugetar și avizul Comisiei pentru libertăți civile, justiție și afaceri interne (A7-0093/2012),

               1.

               constată că, în raportul său anual pentru 2010, Curtea de Conturi a făcut următoarea observație: „Deși natura specializată a sarcinilor îndeplinite în cadrul AEDP poate justifica organizarea unui concurs intern [organizat în 2009 în domeniile juridic, tehnologic, al resurselor umane și al asistenței administrative], acest mod de a proceda nu ar trebui să fie considerat drept practica standard pentru acest tip de situații. Bunele practici impun utilizarea serviciilor Oficiului European pentru Selecția Personalului, care organizează în mod regulat concursuri deschise («generale»).” (punctul 7.23);

               2.

               se declară satisfăcut de faptul că, în 2009 și 2010, AEPD a organizat, în strânsă cooperare cu EPSO, un concurs general în domeniul protecției datelor în vederea recrutării unor membri ai personalului foarte specializați;

               3.

               salută faptul că, pe baza activităților sale de audit, Curtea de Conturi estimează că, per ansamblu, plățile pentru cheltuielile administrative și pentru alte cheltuieli ale instituțiilor și ale organelor, aferente exercițiului încheiat la 31 decembrie 2010, nu au fost afectate de erori semnificative; indicele de eroare cel mai probabil este evaluat, în general, în sectorul „cheltuieli administrative”, la 0,4 % (punctele 7.9, 7.10 și 7.32);

               4.

               reamintește că, în cursul exercițiului 2009, Curtea de Conturi a solicitat AEPD să își invite agenții să prezinte periodic documente care atestă situația lor personală; constată că AEPD a corectat în 2010 și 2011 erorile menționate în declarația de asigurare pentru 2009 și a implementat instrumente care contribuie la îmbunătățirea gestiunii indemnizațiilor; Curtea de Conturi va verifica progresele realizate în acest sens în raportul său anual pentru 2011;

               5.

               constată că, în 2010, AEPD dispunea de credite de angajament în valoare totală de 7 104 351 EUR (7 000 000 EUR în 2009), nivelul de execuție a acestor credite fiind de 82,73 % (81,44 % în 2009); subliniază că bugetul AEPD este pur administrativ, cheltuielile fiind atribuite în proporție de 65 % persoanelor care lucrează cu instituția (titlul 1) și în proporție de 35 % clădirilor, mobilierului, echipamentelor și cheltuielilor de funcționare diverse (titlul 2);

               6.

               invită AEPD să pregătească bugete anuale care corespund nevoilor sale (titlul 1 a fost utilizat în 2010 numai în proporție de 75 %) și să asigure o mai bună execuție a bugetului (punctul 7.35);

               7.

               constată cu satisfacție că recomandările conținute în rapoartele Curții de Conturi și ale Comisiei pentru exercițiul 2009 au fost realizate după cum urmează:

                           —

                           fluxul de lucru financiar (workflow) a fost completat cu un nou sistem intern de verificare financiară;

                           —

                           a fost numit un consilier contabil;

                           —

                           a fost instituit un registru central al excepțiilor;

                           —

                           este în curs de adoptare un sistem de verificare ex post;

               8.

               ia act de modificările profunde aduse în 2010 modului de organizare a personalului și solicită să fie informat cu privire la rezultatele noii organigrame; solicită, în acest sens, ca AEPD să prezinte în raportul său anual de activitate modul în care sunt îndeplinite recomandările Parlamentului;

               9.

               constată că instituirea unui sistem electronic securizat pentru gestionarea dosarelor reprezintă un progres; dorește să fie informat în cadrul următorului raport anual de activitate cu privire la evoluția acestui sistem;

               10.

               ia act de faptul că AEPD va institui un sistem prin care în planul de gestiune (management plan) pentru 2012 vor fi incluși indicatori-cheie de performanță, precum și un tabel centralizator care să permită, datorită unui sistem de valori de referință (benchmarking), măsurarea efortului depus de AEPD; subliniază că acest plan va fi evaluat ca parte a raportului anual de activitate pe 2012;

               11.

               ia act de faptul că raportul anual de activitate pentru 2011 va conține un capitol privind acțiunile întreprinse pe baza rezoluției de descărcare de gestiune a Parlamentului;

               12.

               dorește ca raportul anual de activitate pentru exercițiul 2011 să conțină și un tabel exhaustiv al tuturor resurselor umane de care dispune AEPD, prezentate în funcție de categorie, grad, sex, participarea la cursuri de formare profesională și cetățenie.

      (1)  JO L 64, 12.3.2010.

      (2)  JO C 332, 14.11.2011, p. 1.

      (3)  JO C 326, 10.11.2011, p. 1.

      (4)  JO C 332, 14.11.2011, p. 134.

      (5)  JO L 248, 16.9.2002, p. 1.